ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
آر آئی ایس سی ۔ V ایک عالمی تحریک میں تبدیل ہو رہی ہے، جس میں ہندوستان اہم کردار ادا کرے گا: وزیرمملکت راجیو چندر شیکھر
وزیر اعظم کے ذریعہ سیمی کون انڈیا کانفرنس کے آغاز کے ایک سال بعد، مثالی چپس ڈیزائنر جم کیلر کے ٹینسٹورینٹ نے ہندوستان میں دفتر قائم کیا
آر آئی ایس سی۔ V کا زمانہ اور جگہ ہندوستان ہے اور بنگلورو آر آئی ایس سی۔ V اختراع کا دارالحکومت ہے: وزیرمملکت راجیو چندر شیکھر
نوجوان ہندوستانی سیمیکون ڈیزائن کے مستقبل کو تشکیل دینے جا رہے ہیں: وزیرمملکت راجیو چندر شیکھر
ہنر مندی کی ترقی اور انٹرپرینیورشپ اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر نے آج کہا کہ آر آئی ایس سی ۔V کا استعمال کرنے والے ہندوستانی اسٹارٹ اپس ، جو تعاون کے لیے دلچسپی ظاہر کرتے ہیں ،کے پاس ٹینسٹورینٹ جیسی عالمی کمپنیوں کے ساتھ مصنوعات، آلات اور مصنوعی ذہانت پر مبنی سہولیات تیار کرنے کے زبردست مواقع ہیں ۔
آر آئی ایس سی ۔V، ایک اوپن سورس انسٹرکشن سیٹ آرکیٹیکچر  اختراعات کے لیے تیزی سے استعمال ہو رہا ہے، خاص طور پر جب ابھرتے ہوئے اور تیزی سے ترقی پذیر مصنوعی ذہانت پر مبنی اقدامات اور تدابیر کی بات کی جارہی ہو ۔ ’’آر آئی ایس سی ۔ V ایک قائدانہ کردار ادا کرنے والے کے طور پر ہندوستان کے ساتھ ایک عالمی تحریک بن رہی ہے‘‘۔وزیر موصوف نے کرناٹک کے بنگلورو میں ٹینسٹورینٹ کے زیر اہتمام ’ماہرین کی گفتگوماہرین کے ساتھ‘ کے موضوع پر آر آئی ایس سی۔V ٹیکنالوجی کانفرنس سے خطاب کرتے ہوئے کہا۔
انہوں نے کہا کہ’’ہم ٹیکنالوجی کے میدان میں آگے بڑھنے کے لیے انتہائی دلچسپ دور میں رہ رہے ہیں اور اگلے پانچ برسوں کے دوران ، نئے جغرافیائی سیاست اور نئے ہنرمندی کے مراکز کے گرد کشش ثقل کے مراکز دوبارہ تعمیر کیے جائیں گے۔ نوجوان ہندوستانی سیمیکون ڈیزائن کے مستقبل کو تشکیل دینے اور نئی مصنوعات، نئے آلات اور نئی سہولیات کی تعمیر اور تخلیق کرنے جا رہے ہیں‘‘۔
جناب راجیو چندر شیکھر، جو خود ایک سابق چپ ڈیزائنر ہیں، نے افسانوی چپس ڈیزائنر جم کیلر کے ہندوستان میں اپنے اسٹارٹ اپ ٹینسٹورینٹ کا دفتر قائم کرنے کے فیصلے کا خیرمقدم کرتے ہوئے کہا، ’’مجھے خوشی ہے کہ پہلی سیمیکان انڈیا کانفرنس کے وزیر اعظم جناب نریندر مودی کے ذریعہ آغاز کے ایک سال کے اندر ، جم کیلر جیسے عالمی سیمیکون لیڈر ہندوستان جا رہے ہیں اور ملک میں مستقبل کے ڈیزائن کے آغاز کو متحرک کر رہے ہیں۔ آر آئی ایس سی ۔ V کا زمانہ اور جگہ ہندوستان ہے اور بنگلورو آر آئی ایس سی ۔V اختراع کا دارالحکومت ہے‘‘۔
شمال مشرقی ریاستوں کی ترقی کی وزارت
این ای آر سی آر ایم ایس ہندستان کے شمال مشرقی خطے میں بدلاؤ کی لہریں لارہا ہے
نئی دہلی،7اکتوبر 2021/نارتھ ایسٹرن ریجن کمیونٹی ریسورس منجمنٹ سوسائٹی  ،شمال مشرقی خطے کی ترقی کی وزارت کے تحت آنے والی ایک رجسٹرڈ سوسائٹی ہے ۔ یہ سوسائٹی مختلف روزگار پہلوؤں کے ذریعہ ہندستان کے شمال مشرقی خطے  کے دور دراز کے دیہی علاقوں میں تبدیلی کے لئے وقف ہے۔ اب تک اس سوسائٹی نے شمال مشرق کی چار ریاستوں کا احاطہ کیا ہےجس میں اروناچل پردیش، آسام منی پور  اور میگھالیہ  شامل ہیں۔ 1999 سے اس سوسائٹی نے –شمال مشرقی خطہ سماجی وسائل انتظام پروجیکٹ کے ذریعہ 2532 گاؤں میں 8403 ایس ایچ جی  اور 2889 این اے آر ایم جی  کا قیام کیا ہے جس سے 118843 کنبوں کو فائدہ پہنچا ہے۔
اس سوسائٹی نے دو وسیع فوکس شعبوں کے ساتھ ترقی کا ایک مجموعی نظریہ اپنا یا ہے یعنیمعاشروں کی عظیم بے شمار صلاحیتوں کا استعمال اور تجربہ حاصل کرنے کے لئے ان کی روایتی اقدار ،نظاموں اور ثقافتی اور جانچ جس سے سماجی، تنظیم اور صلاحیت کی تعمیر کی جاسکے اوراقتصادی تبدیلی حاصل کرنے کے لئے آمدنی کی تخلیقی سرگرمیوں پر خصوصی طور پر زور دینے کے ساتھ اقتصادی اور سماجی سرگرمیوں اور بنیادی ڈھانچے میں تبدیلی کرنا۔
اہداف کے حصول کے لئے اپنائی گئی حکمت عملی درج ذیل ہیں:
- ساجھے دار ایجنسیوں کی صلاحیت کی تعمیر: کمیونٹی پر مبنی تنظیموںکو ادارہ جاتی طور سے مضبوط کرنا ا ور ساتھی ایجنسی کی صلاحیت کو مضبوط کرنا، لائن محکمے وغیرہ کے لئے مالی ا نتظام زراعت اور غیر زرعی ، مانیٹرینگ وغیرہ۔
2،اقتصادی اور رواگار سےجڑی سرگرمیاں:ہمیشہ سے چلی آرہی اور ماحول کے مطابق رواجوں کا استعمال کرتے ہوئے کھیت کی فصلوں کی پیداوار، باغبانی ، جنگل سےمتعلق سرگرمیاں، مویشی ، ماہی گیر ی اور غیر زرعی سرگرمیوں کے ذریعہ غریب کنبوں کے لئے قابل عمل آمدنی پیدا کرنے کی سرگرمیاں کو بڑھاوا دینا۔ ساتھ ہی نئی تکنالوجی کی شروعات ، سی بی او کے اندرونی قرض کے لئے کریڈٹ /پری ریوالونگ فنڈ کے ذریعہ کمیونٹی کو تعاون فراہم کرنا۔
3۔شعبہ کی ترقی : اس پہلو کا خصوصی مقصد کمیونٹی کو محفوظ پینے کے پانی اور صفائی تک رسائی فراہم کرنا ہے۔ اسے پینے کے پانی کے ذخیرہ ٹینکوں کی تعمیر ، نزدیکی جھرنے یا دھارا سے پانی کی پائپ لائن کے ذریعہ سپلائی اور معاشرتی شراکت داروں کے ساتھ کم لاگت والے بیت الخلا  کی تعمیر سے حاصل کیا جانا ہے۔
4۔ دیہی سڑکیں اور دیہی برق کاری: کمیونٹیز کی پہنچ کو بازاروں، صحت خدمات ، تعلیمی سہولیات اور توانائی تک پہنچانےکے مقصد سے یہ عنصر عام سہولیات مراکز ، پلیاؤں اور جھولا پلوں کی تعمیر اور گھریلو شمسی توانائی کا نظام تیار کرنے کی مانگ کرتا ہے۔
5۔ کمیونٹی پر مبنی حیاتیاتی تنوع کی حفاظت اور تشہیر: اس کا خصوصی مقصد اس علاقے کے بے مثال قدرتی وسائل اور مالا مال حیاتیاتی تنوع کی حفاظت اور سلامتی فراہم کرنا ہے۔ اس مقصد کو حاصل کرنےکے لئے ذیلی عوامل ہیں۔ حیاتیاتی تنوع تحفظ اور تحقیق ہے جس کا مقصد معاشرتی محفوظ علاقوں سی سی اے کو جنگلات، محفوظ قابل پانی وصول کرنے کے علاقوں اور ریزرو کی شکل میں بڑھاوا دینا ہے، ماحولیات کے نظریے سے ابتدائ سے قائم غیر عمارتی جنگلات پیدوار  پیداوری نظام ، اور جنگلاتی فروغ  معاشروں کےد رمیان اچھے رواجوں اور پیدواری نظاموں پر اطلاعات اور علم مشتر ک کرنے کی سہولت مہیا کرنے کے لئے مواسلات اور علم کا انتظام۔
ش ح۔ ش ت۔ج
Uno-9820
.
(Visitor Counter : 95
الیکٹرانکس اور اطلاعات تکنالوجی کی وزارت
راجیو چندرشیکھر مرکزی وزیربننے کے بعد پہلی بار سرکاری دورے پر کیرالہ جائیں گے
اس دورے کا مقصد کیرالہ میں اسکلنگ  اور ٹکنالوجی انٹرپرینیوشپ  کو تقویت دینا ہے، وزیرموصوف نوجوان صنعت کاروں اور طلباء کے ساتھ میٹنگ کریں گے
مرکزی وزیر تھرواننتھاپورم میں سی ڈی اے سی ٹکنوپارک میں ٹیک اسٹارٹ اپس، انٹرپرینیور اور صنعت کے نمائندوں سےبات چیت کریں گے
مرکزی وزیر ارناکلم میں جن شکشا سنستھان اورتھرواننتھا پورم میں خواتین کے لئے نیشنل اسکل ٹریننگ انسٹی ٹیوٹ میں ریسورس افراد اور سابق ٹرینیز کے ساتھ بھی بات چیت کریں گے
الیکٹرانکس اور آئی ٹی اور ہنرمندی کے فروغ اور صنعت کاری کے مرکزی وزیرمملکت جناب راجیو چندرشیکھر 11، 12، 13 نومبر کو کیرالہ کا دورہ کریں گے۔ نریندرمودی حکومت میں وزیر بننے کے بعد کیرالہ کے لئے یہ انکا پہلا دورہ ہوگا۔
راجیو چندرشیکھر کا تعلق کیرالہ سے ہے اوران کاآبائی مکان کیرالہ میں تھریسور ضلع میں دیسا منگلم کے نزدیک کونڈایور میں ہے۔ وہ کامیاب ٹکنوکریٹ ، صنعت کار، مخیر، سیاست داں اور بی جے پی کے ایک قومی ترجمان ہیں۔ وہ کیرالہ میں پہلی بار موبائل فون نیٹ ورک بنیادی ڈھانچے کو قائم کرنے کےلئےکیرالہ میں کافی مقبول ہیں۔ وہ وائر لیس ٹکنالوجی کے ذریعہ لوگوں سے جڑے ہوئے ہیں اور شہریوں اورماہی گیروں کی برادری کو فائدہ پہنچاکر خاص مقبولیت حاصل کئے ہوئے ہیں۔ اس موبائل فون کی وجہ سے ماہی گیر گہرے سمندر میں اپنی سرگرمیوں میں فعال طریقے سے تال میل قائم کرتے ہیں اور اپنے جال سے پکڑی ہوئی مچھلیوں کے لئے بہتر قیمت حاصل کرنے کے لئے مناسب منڈیوں کے ساتھ جڑتے ہیں۔ ماہی گیروں کی برادری کے صارفین کی زندگی میں مثبت تبدیلی لانے کے لئے موبائل فون ٹکنالوجی سے حقیقت میں ان کی زندگی بہتر ہوئی ہے اوران کی آمدنی میں اضافہ ہوا ہے۔
اپنے تین روزہ دورہ کے دوران جناب راجیو چندرشیکھر 75 ویں یوم آزادی - آزادی کا امرت مہوتسو منانے کے لئے 11 نومبر کو کوچی میں ڈی آر ڈی او کی نول فزیکل اور اوشنوگرافک لیباریٹری کا دورہ کریں گے۔ انہیں تحقیق و ترقی کے شعبے میں اہم لیبریٹری کی جانب سے کئے گئے تازہ ترین اقدامات کے بارے میں آگاہ کیا جائے گا۔
راجیو چندرشیکھر اسٹارٹ اپ کے ساتھ بات چیت کرتے رہے ہیں تاکہ بھارت میں دنیا کے سب سے درخشاں اسٹارٹ اپ ایکو سسٹم تیار کرنے کے وزیراعظم نریندر مودی جی کے ویژن کے بارے میں جانکاری فراہم کی جاسکے ۔ اس سلسلے میں وہ 12 تاریخ کو سہ پہرکو کوچی میں کن فرا ہائی ٹیک پارک میں میکرس گاؤں کا دورہ کریں گے اور لنچ پر اسٹارٹ اپس صنعت کاروں اور صنعت کے دیگر نمائندوں کے ساتھ بات چیت بھی کریں گے۔
وزیرموصوف کے پروگرام میں شام کو سینٹرل مرین فشریز ریسرچ انسٹی ٹیوٹ میں ‘‘ آتم نربھر بھارت – اعتماد سے بھرے نئے بھارت کے لئے ایک ویژن’’ پر غور وفکر اور اگلی صبح 13 نومبر کو تھرو اننتا پورم میں سی ڈی اے سی ٹکنالوجی پارک کا دورہ شامل ہے جہاں وہ نئے سائبر فارینسک اور سائبر سیکورٹی فیسلٹی کا افتتاح کریں گے اور ڈجیٹل فارینسک کیوسک اور انڈرواٹرڈرون کا آغاز کریں گے۔
مرکزی وزیر تھرو اننتاپورم میں خواتین کے لئے نیشنل اسکل ٹریننگ انسٹی ٹیوٹ اورارناکلم میں جن شکشا سنستھان کابھی دورہ کریں گے جہاں وہ انسٹی ٹیوٹ کے ریسورس افراد اور سابق تربیت پانے والوں کے ساتھ گفتگو کریں گے اوران کے جاری تربیتی پروگراموں کاجائزہ بھی لیں گے ۔ مرکزی وزیر استفادہ حاصل کرنے والوں کے ساتھ بات چیت اورفیڈ بیک لینے کے لئے سرگرم طور سے اسکل ٹریننگ انسٹی ٹیوٹ کا دورہ کررہے ہیں اور سبھی متعلقہ شراکت داروں کے ساتھ سرگرم صلاح و مشورہ کررہے ہیں۔
صدر جمہوریہ کا سکریٹریٹ
تریسٹھویں  این ڈی سی کورس کے فیکلٹی اور کورس کے اراکین نے صدرجمہوریہ سے ملاقات کی
تیزی سے بدلتے ہوئے جغرافیائی سیاسی ماحول میں ہمیں کسی بھی منفی صورتحال سے نمٹنے کے لئے اچھی طرح تیاررہنے کی ضرورت ہے
تریسٹھویںقومی دفاعی کالج کورس  کےفیکلٹی اور کورس کے اراکین نے آج راشٹر پتی بھون میں صدرجمہوریہ ہند محترمہ دروپدی مرموسے ملاقات کی ۔اس موقع پر خطاب کرتے ہوئے صدر جمہوریہ نے کہا کہ آج سکیورٹی کے ہمارے خدشا ت علاقائی سالمیت کے تحفظ سے آگے بڑھ چکے ہیں اور اس میں معیشت ، ماحولیات ، توانائی کے تحفظ سمیت دیگر امور کے ساتھ ساتھ فلاح وبہبودکے دیگر شعبے شامل ہیں۔مسلح افواج کا کرداربھی روایتی فوجی معاملات سے آگے بڑھ چکا ہے۔ صدر نے کہا کہ پیچیدہ دفاعی اور سکیورٹی ماحولیات میں مستقبل کے تنازعات کے لئے زیادہ مربوط کثیر ریاستی اورکثیر – ایجنسی کے طریق کار کی ضرورت ہوگی۔لہٰذا این ڈی سی کورس ایک جامع انداز میں مستقبل کے پیچیدہ سکیورٹی ماحول سے نمٹنے کے لئے ملٹری اور سول سروسز کے افسران کو تیار کرنے میں ایک اہم کردار کرتا ہے۔
صدرجمہوریہ نے کہا کہ عالمی ارضیاتی سیاسی ماحول کافی فعال ہے اور متعدد چیلنجز درپیش ہیں۔تیزی سے بڑھتے ہوئے جغرافیائی ماحول میں ہمیں کسی بھی منفی صورتحال سے نمٹنے کے لئے ہمیں اچھی طرح تیار رہنے کی ضرورت ہے ۔قومی اور عالمی مسائل کو گہرائی سے سمجھنے کی ضرورت ہے ۔ ہمیں نہ صرف اپنے قومی مفادات کا تحفظ کرنا ہے بلکہ سائبر کی جنگ ، ٹکنالوجی کا سہار الے کر دہشت گردی کو انجام دینے اور ماحولیاتی تبدیلی جیسے سکیورٹی کے نئے چیلنجز سے نمٹنے کے لئے بھی تیاررہنے کی ضرورت ہے۔وسیع تحقیق پر مبنی جدید علم اور جدید ترین ٹکنالوجی کو لاگو کرنے کی ضرورت ہے۔
صدر جمہوریہ نے کہا کہ نیشنل ڈیفینس کالج کورس اپنی نوعیت کا ایسا کورس ہے ، جس میں حکمرانی ، ٹکنالوجی ،تاریخ اورمعاشیات کے ساتھ ساتھ قومی سلامتی اور حکمت عملی کے شعبے شامل ہیں۔ انہوں نے اعتماد کا اظہار کیا کہ این ڈی سی میں سیکھنے کے جامع نقطہ نظر میں تحقیق ، کلاس روم کے مباحثے ، ممتاز مقررین کی طرف سے دی گئی جانکاری اور قومی اور بین الاقوامی دوروں کے ذریعہ زمینی سطح پر نمائش شامل ہیں،جس نے درپیش چیلنجوں کے لحاظ سے کورس کے ممبران کو فائدہ پہنچایا ہے۔
صدر جمہوریہ کی تقریر دیکھنے کے لئے براہ مہربانی یہاں کلک کریں:
وزارت دفاع
کینبرا میں 8ویں ہند-آسٹریلیا دفاعی پالیسی مذاکرات کا اہتمام
آسٹریلیا کے کیبرا میں 25-24 جولائی 2023 کو 8ویں ہند-آسٹریلیا دفاعی پالیسی مذاکرات  کا اہتمام کیا گیا ۔ دفاعی پالیسی مذاکرات کی مشترکہ صدارت وزارت دفاع کی اسپیشل سکریٹری محترمہ نویدیتا شکلا ورما اور آسٹریلیا کے محکمہ دفاع میں کارگزار ڈپٹی سکریٹری جناب اسٹیون مور نے کی۔
دفاعی پالیسی مذاکرات کے دوران دونوں فریقین نے دونوں ممالک کے دوران دو طرفہ دفاعی تعاون کا جائزہ لیا اور دو طرفہ دفاعی بات چیت کو مزید مضبوط اورگہرا کرنے کے نئے طور طریقوں پر غور کیا۔ مذاکرات کے دوران دفاعی سازوسامان کو مشترکہ طور پر بنانے سے متعلق شراکت داری کو مضبوط کرنے کے راستوں کی نشاندہی کرنے پر بھی توجہ مرکوز کی گئی۔دونوں فریقین نے باہمی اعتماد اور مفاہمت ، جمہوریت اور قانون کی بالا دستی کے مشترکہ مفادات اور اقدار پر مبنی جامع اسٹریٹجک پارٹنرشپ کو پوری طرح نافذ کرنے کے اپنے عہد کو بھی دہرایا۔ ہندستانی فریق نے ہندستانی دفاعی صنعت کی صلاحیتوں استعداد کے امکانات کو نمایاں کیا اور آسٹریلیائی مسلح افواج کی جہاز بنانے اور ان کی دیکھ ریکھ میں مدد کرنے سے متعلق امکانات کا اظہار کیا۔
ہندستان اور آسٹریلیا کے درمیان جون 2020 سے جامع اسٹریٹیجک پارٹنرشپ ہے اور دفاع اس پارٹنرشپ کا ایک کلیدی ستون ہے۔ ہندستان اور آسٹریلیا کی پارٹنرشپ ایک آزاد ،کھلے،جامع اور ترقی پذیر ہند بحرالکاہل خطہ کے مشترکہ وژن پر مبنی ہے۔ دونوں جمہوریتوں کا اس پورے خطے میں امن اور خوشحالی سے متعلق ایک مشترکہ مفاد ہے۔
دونوں ممالک کا وزارتی سطح پر 2+2 طریقہ کار ہے۔ 8ویں ڈی پی ٹی میں ستمبر 2021 میں ہونے والے 2+2 کےنتائج کا جائزہ لیا گیا۔ دونوں فریقین نے ہائیڈروگرافی معاہدے کو جلد از جلد حتمی شکل دینے پر اتفاق کیا۔ دونوں فریقین نے جغرافیائی و سیاسی حالات ، مشترکہ مفاد کے علاقائی اور عالمی امور پر بھی تبادلہ خیال کیا۔
وزارت خزانہ
خزانہ کی مرکزی وزیر نرملا سیتا رمن نے ریاستوں؍مرکز کے زیر انتظام علاقوں کے وزراء خزانہ کے ساتھ بجٹ کے پہلے میٹنگ کی
نئی دہلی،18؍دسمبر: خزانہ اور کارپوریٹ امور کی مرکزی وزیر محترمہ نرملا سیتا رمن نے آج یہاں ریاستوں اور مرکز کے زیر انتظام علاقوں کے وزراء خزانہ کے ساتھ بجٹ سے پہلے کا صلا ح ومشورہ کیا۔
میٹنگ گوا، ہریانہ اور پڈوچیری کےوزراء اعلیٰ،اروناچل پردیش، بہار، تمل ناڈو اور تریپورہ کے نائب وزراء اعلیٰ نے شرکت کی۔ ساتھ ہی ساتھ 17 کے وزراء خزانہ اور وزراء ، جنہوں نے اپنی اپنی ریاستوں کی نمائندگی کی نے بھی میٹنگ میں شرکت کی۔ مرکزی حکومت و ریاستوں کے سینئر افسران نےبھی اس میں شرکت کی۔ میٹنگ میں خزانہ اور کارپوریٹ امور کے مرکزی وزیر مملکت جناب انوراگ ٹھاکر نے بھی شرکت کی۔
اس موقع پر محترمہ سیتا رمن نے کوآپریٹیو وفاقیت کی مرکزی حکومت کے فلسفے سے مطلع کیا اور ان اقدامات سے بھی آگاہ کیا جو معیشت کی ترقی کو فروغ دینے کے لئے کررہی ہے۔ ریاستی سرکاروں نے اس موقع کا خیر قدم کیا جو انہیں ان کے خیالات پیش کرنے کے لئے دیاگیا تھا۔ انہوں نے مالی پالیسی اور درکار وسائل سرمایہ کاری اور ترقی سے متعلق اپنی تجاویز بھی پیش کیں اور ان کا اظہار بھی کیا۔ انہوں نے 50 کھرب ڈالر کی معیشت کے حصول کے لئے ریاستوں اور مرکز کے درمیان تعاون کو مستحکم کرنے کے لئے بہت سے اقدامات بھی تجویز کیے۔
وزیر خزانہ نے میٹنگ میں ریاستوں؍مرکز کے زیر انتظام علاقوں کی طرف سے پیش کئے گئے اقدامات اور تجاویز کا خیر مقدم کیا۔ انہوں نے یقین دلایا کہ ریاستوں اور مرکز کے زیر انتظام علاقوں کی طرف سے جو میمورنڈم پیش کئے گئے ہیں ان پر مناسب ڈھنگ سے غور کیا جائے گا۔
بندرگاہوں، جہاز رانی اور آبی راستوں کی وزارت
جناب سربانند سونووال نے ’سائیکلون بیپرجوائے‘ کے لیے تیاریوں کا جائزہ لیا
ہمیں زندگیوں اور ماحول کے تحفظ کے لیے آئی ایم ڈی، ڈی جی ایس، اور دیگر حکام کی طرف سے جاری کردہ ایڈوائزری کی تعمیل کو یقینی بنانا چاہیے: جناب سربانند سونووال
جناب سونووال نے سبھی کو ہدایت دی کہ وہ لوگوں کی حفاظت کو یقینی بنانے کے لیے ہر ممکن اقدام کریں
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج شمالی بحیرۂ عرب میں آنے والے سمندری طوفان بیپرجوائے کے تعلق سے تیاریوں کا جائزہ لینے کے لیے حکام کے ساتھ ایک اعلیٰ سطحی میٹنگ کی صدارت کی۔ یہ طوفان گجرات کے ساحل کی طرف بڑھ رہا ہے اور اس کے 15 جون تک لینڈ فال کا امکان ہے۔ میٹنگ کے دوران، جناب سونووال نے سینئر افسران کو ہدایت دی کہ وہ اس بات کو یقینی بنانے کے لیے ہر ممکن اقدام کریں کہ غیر محفوظ مقامات پر رہنے والے لوگ محفوظ رہیں۔
انھوں نے کہا کہ ہمیں زندگی اور ماحولیات کے تحفظ کے لیے آئی ایم ڈی، ڈی جی ایس، اور دیگر حکام کی طرف سے جاری کردہ ایڈوائزری کی تعمیل کو یقینی بنانا چاہیے۔ انھوں نے کہا کہ اس بات کو بھی یقینی بنایا جانا چاہیے کہ سبھی احتیاطی / انسدادی اقدامات اور بندوبست وقت پر ہوجائیں، تاکہ ضروری بچاؤ، پناہ گاہ، بازآبادکاری اور راحت رسانی سے متعلق مطلوبہ کاموں کو انجام دیا جاسکے۔
جناب سونووال نے جہازرانی کے ڈائریکٹر جنرل، متعلقہ بندرگاہوں اور تمام متعلقہ اداروں کو ایک کنٹرول روم قائم کرنے کی بھی ہدایت کی۔ انہوں نے مزید کہا کہ خطے کی سبھی بندرگاہیں سمندری طوفان کے تعلق سے حفاظتی اقدامات کرنے کے لئے وقفے وقفے سے موجودہ صورت حال کی جانکاری دیتی رہیں۔
زراعت اور کاشتکاروں کی فلاح و بہبود کی وزارت
کسانوں کے لئے منفرد آئی ڈی
زراعت اور کسانوں کی بہبود کی وزارت ، بھارت سرکار ملک کے کسانوں کی منفرد آئی ڈی بنانے پر عمل کررہی ہے۔
کسان کایونک آئیڈینٹیفائر کسانوں کے پروفائل کو سبھی زرعی اسکیموں کے ساتھ جوڑے گاجن سے کسانوں نے فائدہ اٹھایا ہے۔ کسانوں کو دیے جانے والے کچھ فوائد مندرجہ ذیل ہیں :
- ای -نو یور فارمر  کے ذریعہ پروزننگ فارمرس ویریفکیشن جو کہ مختلف اسکیموں کے تحت فائدہ اٹھانے کے لئے مختلف محکموں میں فزیکل دستاویزات دوبارہ جمع کرنے کی ضرورت کو ختم کردے گا۔
- فیلڈپرمبنی اور کسٹمائزڈ ایڈوائزری تک رسائی
- خراب موسم کی وجہ سے فصلوں کو ہونے والے نقصان تک رسائی میں آسانی
پی ایم- کسان کے تحت رجسٹرڈ کسانوں کے ڈیٹابیس میں 09.12.2021 تک 11.64 کروڑ کسان شامل تھے جن میں تمل ناڈو ریاست شامل ہے جہاں 47.82 لاکھ کسانوں کو رجسٹرڈ کیا گیا ہے۔
یہ معلومات آج لوک سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے ایک تحریری جواب میںفراہم کیں۔
وزارتِ تعلیم
قومی اسکالرشپ پورٹل پر نیشنل - مینز -کم - میرٹ اسکالرشپ اسکیم کا جائزہ لینے کے لیے قومی سطح کی ورکشاپ کا انعقاد
نیشنل -مینز -کم -میرٹ اسکالرشپ اسکیم  پر ایک قومی ورکشاپ 10 مارچ 2023 کو مرزا غالب ہال، اسکوپ کمپلیکس، نئی دلی میں منعقد کی گئی۔ ریاستوں اور مرکز کے زیر انتظام علاقوں کے تعلیمی افسران/ ریاستی نوڈل افسران  نے ورکشاپ میں شرکت کی جس کی صدارت محترمہ اے سریجا، اقتصادی مشیر، محکمہ اسکولی تعلیم اور خواندگی، وزارت تعلیم، حکومت ہند نے کی۔ ورکشاپ کا مقصد تازہ اور تجدیدی اسکالرشپ کی درخواستوں، کے وائی سی، اداروں کے لیے جمہوری آتھینٹی کیشن این ایس پی پر ریڈ فلیگ والے اسٹیٹس، الیکٹرانک رجسٹر، سا23-2022 کے لیے آدھار سے تصدیق شدہ درخواستوں اور تازہ درخواستوں کے رجسٹریشن کے عمل میں تیزی لانے کی تیاریوں نیز 24-2023 میں قومی اشکالرشپ پورٹل پر تجدیدی درخواستوں کا جائزہ لینا ہے۔
۔۔۔
ش ح ۔ اس ۔ ت ح
U – 2709
(Visitor Counter : 64
وزارت اطلاعات ونشریات
ڈی ڈی فری ڈش کی تعداد 40 ملین کنبوں کو عبور کرگئی: ای وائی فکّی ایم ای رپورٹ 2021
نئی دہلی۔ 27 مارچ ڈی ڈی فری ڈش نے اپنی مضبوط نمو کی رفتار جاری رکھی ہے اورای وائی فکی میڈیا انٹرٹینمنٹ رپورٹ 2021 کے مطابق اس کے کی تعداد 40 ملین صارفین کو عبور کر چکی ہے۔ اس تیز رفتار شرح نمو کے لیے کفایتی ٹیلی ویژن سیٹ، معاشی مسائل ، ڈی ڈی ریٹرو چینل کے اجرا اور فری ڈش پلیٹ فارم پر بڑے براڈکاسٹروں کی واپسی کو وجہ قرار دیا گیا ہے۔ ڈی ڈی فری ڈش، گھر کے اندر دوسرا سیٹ ٹاپ باکس بھی بن گیا ہے اور کچھ معاملوں میں جب ٹیلی ویژن پر کوئی بڑا پروگرام نہیں ہوتا ہے تو اس کا استعمال کیا جاتا ہے۔ فری ڈش تقسیم کاروں نے فروخت میں سالانہ اضافے کا ذکر کیا ہے اور چین میں تیار کی گئی چپ سیٹ کی کمی کے باعث مانگ پوری کرنے میں اپنی نااہلی کا اظہار کیا ہے۔ جن کنبوں کے پاس ٹیلی ویژن ہے ان کی تعداد 2025 تک 5 فیصد سے زیادہ بڑھتی رہے گی۔ یہ اضافہ کنکٹیڈ ٹی وی کے باعث ہوگا، جس کی تعداد 2025 تک 2025 تک 40 ملین کو عبور کرسکتا ہے اور ڈی ڈی فری ڈش 50 ملین کو عبور کرسکتی ہے۔
ڈی ڈی فری ڈش ، پرسار بھارتی کےایک ملٹی چینل فری-ٹو ایئر ڈائریکٹ ٹو ہوم  سروس ہے۔ ڈی ڈی فری ڈش کا بنیادی مقصد بغیر کسی خریداری فیس کے لوگوں کو معیاری تفریح اور معلومات فراہم کرنے کے لیے ایک متبادل اور کفایتی پلیٹ فارم مہیا کرانا ہے۔
اس وقت ڈی ڈی فری ڈش 161 ٹی وی چینلوں کی میزبانی کرتی ہے جن میں 91 دور درشن چینل ، 70 نجی چینل اور 48 ریڈیو چینل شامل ہیں۔یکم اپریل 2021 سے ڈی ڈی فری ڈش نجی ٹی وی چینلوں کے گلدستہ میں 10 ہندی جی ای سی ، 15 ہندی فلمیں ، 6 میوزک ، 20 نیوز ، 8 بھوجپوری ، 3 بھکتی اور 2 غیر ملکی چینل شامل ہوں گے۔ ڈی ڈی فری ڈش کو فی الحال اپ گریڈ کیا جا رہا ہے اور توقع کی جارہی ہے کہ وہ اپنے گلدستے میں مزید کچھ چینل مئی 2021 تک شامل کریں گے۔ حال ہی میں ایک آن لائن ویب ایپ کا بھی اجراء کیا گیا ہے جس کے ذریعہ صارفین ڈی ڈی فری ڈش سیٹ ٹاپ باکس کے قریبی ڈیلروں کو تلاش کرسکتے ہیں۔
مارچ 2021 میں جاری ہندوستانی میڈیا اور تفریح  کے شعبے پر فکّی – ای وائی رپورٹ 2021 ، ڈیجیٹل انفرااسٹرکچر کے فروغ نیز ڈیجیٹل میڈیا کو تیزی سے اپنانے کے باعث مانگ ہوئی تبدیلی کے پس منظر میں ایم اینڈ ای کے ہر حصے یعنی ٹی وی، ریڈیو، پرنٹ، ڈیجیٹل وغیرہ کے موجودہ اور مستقبل کے نمو کو ظاہر کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (

U-3132
(Visitor Counter : 236
صحت اور خاندانی بہبود کی وزارت
مرکزی وزیر ڈاکٹر ہرش وردھن نے آبادی بنام پلنیٹ کانفرنس سے خطاب کیا
ہندوستان کے لئے آبادی کا تصور بتاتا ہے کہ فرٹیلٹی یعنی تولید کی کل اہلیت 15-2011 میں 2.37 سے گھٹ کر 35-2031 میں 1.73 تک گھٹ جانے کا امکان ہے
مختلف پالیسی طریقہ کار ہندوستان کے ایک وشو گرو کے طور پر ابھرنے کے کے تئیں ہمارے عزم کا ثبوت ہیں: ہرش وردھن
نئی دہلی20،فروری2021
صحت اور خاندانی بہبود کے مرکزی وزیر ڈاکٹر ہرش وردھن نے آج ویون اور زی میڈیا کی آبادی ورسیز پلنیٹ کانفرنس میں شرکت کی اور اپنے خیالات کا اظہار کیا، جو اس کی ایک سالہ طویل مہم کا ایک حصہ ہے۔ اس مہم کو ’مشن سس ٹین ایبلٹی: پاپولیشن ورسی پلنیٹ‘ کے نام سے جانا جاتا ہے۔
اس کانفرنس کے انعقاد کی بروقت اہمیت پر اپنے اطمینان کا اظہار کرتے ہوئے ڈاکٹر ہرش وردھن نے کہا کہ زیادہ سے زیادہ لوگو ں کو زیادہ وسائل کی ضرورت پڑتی ہے اور آبادی میں اضافے کے ساتھ ہی زمین کے وسائل کم ہوتے جائیں گے۔ آبادی میں بے تحاشہ اضافہ کئی منفی طریقوں سے کرہ ارض اور انسانی نسل پر اثر ڈال رہا ہے۔ ہندوستان جیسے ترقی پذیر ملکوں کے لوگ ماحولیاتی مسائل کا اثر زیادہ صحیح ڈھنگ سے محسوس کرتے ہیں۔
مرکزی وزیر صحت ڈاکٹر ہرش وردھن نے خاندانی منصوبہ بندی کو اپنانے کی حوصلہ افزائی کے لئے ہندوستان کی طرف سے کئے گئے زبردست اقدامات اور کوششوں کا ذکر کیا۔ انہوں نے کہا کہ ہندوستان دنیا میں ایسا پہلا ملک ہے جس نے 1952 میں ایک قومی فیملی پلاننگ پروگرام وضع کیا۔ انہوں نے کہا کہ اپنے شہریوں کی صحت مند زندگی کو یقینی بنانے کے لئے فیملی پلاننگ کی تکنیک اپنانے میں اضافہ کے ساتھ بیداری پھیلانے میں ملک نے زبردست چھلانگ یعنی کامیابی حاصل کی۔ بچوں کی صحت اور تغذیہ کا خیال رکھا گیا۔ حالانکہ ہندوستان کی آبادی میں جو 1951 میں 36 کروڑ تھی، 2011 میں بڑھ کر 121.02 کروڑ کا اضافہ ہوا۔ انہوں نے کہا کہ ملک میں فرٹیلٹی یعنی تولید کی اہلیت اور اموات دونوں میں خاطر خواہ کمی دیکھی گئی اور کروڈ برتھ ریٹ جو 1951 میں 40.8 فی 1000 پر ریکارڈ کیاگیا تھا۔ 2018 میں 20.0 تک گھٹ گیا۔
اس سلسلے میں دیگر ترقی پذیر ملکوں کے ساتھ اشتراک کے بارے میں اظہار خیال کرتے ہوئے انہوں نے کہا کہ ہندوستان فیملی پلاننگ 2020پارٹنر شپ کا ایک اہم ممبر اور سرگرم رکن رہا ہے۔2016 میں شروع کئے گئے مشن پری وار وکاس کی حصولیابیوں پر ڈاکٹر ہرش وردھن نے کہا کہ ڈیجیٹل انڈیا پہل کے تحت فیملی پلاننگ لاجیٹکس منیجمنٹ اور انفارمیشن سسٹم تیار کیا گیا۔
ڈاکٹر ہرش وردھن نے خواتین کی صحت کے لئے حکومت کے عزم کے بارے میں بھی بات کی۔ ملک میں 9 لاکھ سے زیادہ آشا ورکرس صحت کے کام میں پیش پیش رول ادا کررہے ہیں اور بااختیار دیہی خواتین کی نمائندگی کرتے ہیں۔ حکومت وزیر اعظم کے آرزو مند ڈسٹرکٹس پروگرام کے ذریعے سب کی جامع ترقی کو اب یقینی بنارہی ہے۔ جہا ںصحت، تغذیہ اور تعلیم اہم ستون ہیں۔ انہوں نے کہا کہ بھارت نے کم عمر میں ہونے والی شادیوں کو کم کرکے ماضی میں خاطر خواہ پیش رفت کی ہے۔ ہندوستان نے خواتین کی تعلیم میں بھی اضافہ کیا ہے اور خاتون ورک فورس کی شرکت میں بھی اضافہ کیا ہے۔
...............................................................
ش ح، ح ا، ع ر
U-1784
(Visitor Counter : 218
وزیراعظم کا دفتر
ملک کو آگے لے جانے کے لیے خواتین کی قیادت میں ترقی ضروری ہے: یوم آزادی کی تقریر میں وزیر اعظم نے کہا
وزیر اعظم جناب نریندر مودی نے آج 77 ویں یوم آزادی کے موقع پر لال قلعہ کی فصیل سے خطاب کرتے ہوئے خواتین کی زیر قیادت ترقی کی اہمیت اور ملک کو آگے لے جانے کے لیے اس کی اہمیت پر روشنی ڈالی۔ وزیر اعظم نے یاد دلایا کہ ہندوستان آج فخر سے کہہ سکتا ہے کہ شہری ہوا بازی کے شعبے میں اس کے پاس خواتین پائلٹوں کی سب سے زیادہ تعداد ہے۔ وزیر اعظم نے مزید کہا کہ خواتین سائنسدان چندریان مشن کی قیادت بھی کر رہی ہیں۔
وزیر اعظم نے کہا کہ انہوں نے جی 20 میں خواتین کی قیادت میں ترقی کے معاملے کو آگے بڑھایا ہے اور جی 20 ممالک نے اسے قبول کیا ہے اور اس کی اہمیت کو تسلیم کر رہے ہیں۔
’ناری سمان‘ کی بات کرتے ہوئے، وزیر اعظم نے اپنے ایک غیر ملکی دورے کے تجربے کا اشتراک کیا، جہاں اس ملک کے ایک سینیئر وزیر نے ان سے پوچھا تھا کہ کیا ہندوستان میں خواتین سائنس اور انجینئرنگ کا مطالعہ کرتی ہیں؟ وزیر اعظم نے کہا کہ انہوں نے جواب دیا کہ آج ہمارے ملک میں STEM  کے حصول میں لڑکیوں کی تعداد لڑکوں سے زیادہ ہے اور آج دنیا ہماری اس صلاحیت کو دیکھ رہی ہے۔
ماحولیات، جنگلات اور موسمیاتی تبدیلی کی وزارت
یوگا پوری انسانیت کے لیے ایک انمول تحفہ ہے: مرکزی وزیر مملکت جناب اشونی چوبے
نئی دہلی، 21 جون 2022:
ماحولیات، جنگلات اور آب و ہوا کی تبدیلی اور صارفین کے امور، خوراک اور عوامی تقسیم کے مرکزی وزیر مملکت جناب اشونی کمار چوبے نے یوگا کے عالمی دن کے موقع پر ریاست کے گورنر جناب گنگا پرساد اور وزیر اعلی جناب پریم سنگھ تمنگ کے ساتھ سکم، گنگٹوک کی انچے مانیسٹری میں یوگا کیا۔
جناب چوبے نے کہا کہ وزیراعظم جناب نریندر مودی نے اپنی کوششوں سے بھارتی ثقافت کے اس انمول تحفے کو تمام دنیا کے انسانوں تک پہنچانے کا کام کیا ہے۔ آج پوری دنیا نے یوگا کو اپنایا ہے۔ اور یوگا کے ذریعے ہم عالمی سطح پر جڑ رہے ہیں۔ وزیر مملکت نے کہا کہ باقاعدگی سے یوگا کرکے ہم اپنے جسم کو صحت مند رکھ سکتے ہیں۔
وزیراعظم کا دفتر
وزیر اعظم نے اترپردیش کے دن کے موقع پر یوپی کے عوام کو مبارکباد دی
وزیر اعظم جناب نریندر مودی نے اترپردیش کے دن کے موقع پر اترپردیش کے عوام کو مبارکباد دی ہے۔
وزیر اعظم نے ٹوئیٹ کیا :
’’اترپردیش کے دن کے موقع پر یہاں کے لوگوں کو بہت سی نیک خواہشات۔ گذشتہ کچھ برسوں میں ریاست کی ترقی نے ہر کسی کی توجہ اپنی جانب مبذول کی ہے۔اترپردیش کے لوگوں نے کئی شعبوں میں مثال قائم کی ہے ۔ میں دیش کی ترقی میں اہم اور گراں قدر تعاون دے رہی اس ریاست کی لگاتار خوشحالی کا خواہاں ہوں ۔ ‘‘
उत्तर प्रदेश दिवस पर यहां के लोगों को ढेरों शुभकामनाएं। बीते कुछ वर्षों में राज्य के विकास ने हर किसी का ध्यान अपनी ओर खींचा है। यूपी के लोगों ने कई क्षेत्रों में मिसाल कायम की है। मैं देश की प्रगति में अहम योगदान दे रहे इस प्रदेश की निरंतर समृद्धि की कामना करता हूं।
— Narendra Modi  January 24, 2023